Aanvaller doodgeskiet wat man op plaas oorrompel | Maroela Media
Een van die vermeende aanvallers is doodgeskiet. (Foto: Maroela Media)
'n Vermeende rower is doodgeskiet en sy makker is nog soek nadat hulle glo Woensdag 'n boer op 'n plaas in die omgewing van Bishopstowe in KwaZulu-Natal probeer beroof het.
Kol. Thembeka Mbele, polisiewoordvoerder in KwaZulu-Natal, sê die 78-jarige man was gisteroggend besig om herstelwerk aan 'n voertuig op die plaas te doen, toe twee mans, gewapen met 'n mes, hom oorrompel het.
Shawn Herbst, woordvoerder van Netcare 911, sê 'n worsteling het oënskynlik tussen die man en die aanvallers ontstaan.
"Die slagoffer het 'n skoot afgevuur en een verdagte doodgeskiet. Die ander een het ongedeerd weggekom," sê Mbele.
Herbst sê die tweede aanvaller het volgens die boer in 'n bos ingehardloop nadat die skoot geklap het.
Die polisie doen 'n geregtelike doodsondersoek terwyl 'n saak van gewapende roof ook ondersoek word.
Sy lewe was in gevaar hy't gedoen wat hy moes doen!
UItstekend , Baie bly dat die boer homself kon verdedig en het nie deel geword van die groeiende aantal plaasmoorde in Suid-Afrika nie
Dis 'n PLAASAANVAL nie 'n rooftog nie.
Dit is nou n goeie plaasaanval gevolge, sal graag nog meer sulkes wil sien.
Waarom "die vermeende rower" in plaas van die vermeende moordenaar? As iemand jou met 'n mes aanval is dit niks anders as poging tot moord nie! Die aanvaller/s is nooit een tot een nie, maar 'n paar teenoor die slagoffer. Klomp lafaards! Hoop die ander aanvaller word gevang.